Exqrch/javanese-Komodo-pixelgpt huggingface dataset:
Kecuali ditentukan lain, semua pérangan kayu Cendana kayu gubalnya harus dikupas/dipapras
Bontos dipotong siku dan rata.
Jinten Jinten ("carum roxbughianum") iku siji tuwuhan sing wohé kena kanggo jamu utawa bumbu pawon
Cacing Cacing ya iku kéwan cilik, kang ora nduwé sikil, awaké bunder, trepes dawa lan ora ana tangané
Cacing ana kang urip ing banyu, lemah, wetengé manungsa lan kéwan
Cacing ana uga kang bisa dipangan, contoné cacing wowo lan palolo.
Jangan Jangan utawa kelan (basa Indonésia: sayur) iku sajinis sop kang biyasa dipigunakaké ing Indonésia minangka kanca mangan sega saliyané lawuh lan sambel
Jangan kagawé saka janganan kang digodhog nganggu banyu utawa kaldhu lan ditambahi bumbu miturut resèp
Jinising jangan kang paling umum antarané: jangan lodhèh, jangan asem, jangan bobor, lan jangan bening.
Oncom Oncom yaiku panganan kang asalé saka Indonésia kang misuwur ing Jawa Kulon
Panganan iki yaiku asil paragèn kang dilakokaké déning tayum carané arep padha kaya nggawé témpé
Bédané yaiku oncom bisa diarani siyap didol sawisé kapang ngasilaké sepora, nanging yèn témpé bisa didol sadurungé ngasilaké spora (lagi prosès hifa)
Oncom jinisé ana 2, yaiku oncom abang lan oncom ireng
Oncom abang "didegradasi" déning tayum oncom Neurospora sitophila utawa N
Oncom ireng didegradasi déning tayum témpé Rhizopus oligosporus utawa Mucor
Oncom abang lumrahé digawé saka bungkil tahu, yaiku kedhelé kang dijupuk protéin nalika gawé tahu, yèn oncom ireng lumrahé digawé saka bungkil kacang lemah kadhangkala dicampur ampas ("onggok") ketéla pohung utawa glepung téla (tapioka), supaya duwé tèkstur kang luwih apik tur luwih empuk
Bungkil kacang lemah yaiku ampas kang asalé saka kacang lemah kang dijupuk lengané kanthi cara diperes utawa prosès ekstraksi
Tayum oncom ngétokaké ènjim amilase, lipase lan protease kang aktif nalika prosès fermentasi lan wigati banget nalika prosès pang"urai"an pathi dadi gula, penguraian bahan-bahan sèl kacang, "panguraian" lemak, sarta alkohol lan ester kang ndadèkaké ambuné sedhep lan wangi
Oncom duwé kandhutan gizi kang apik lan apik kanggo nambah gizi amarga regané kang murah
Kandhutan karbohidrat lan protéin bisa dicerna lumayan dhuwur oncom saka bungkil kacang lemah
Saliyané iku, "populasi" tayum bisa nambah prodhuksi "aflatoksin" saka "Aspergillus flavus" kang wis gawé rusuh substrat (bungkil)
Bab kang perlu dititèni supaya masarakat seneng mangan oncom yaiku wujudé, dhapuré, sarta warnané kudu apik
Oncom racaké ora langsung dipangan mentah
Cara ngolah oncom kang paling "populer" yaiku digorèng garing kaya tempe
Oncom uga bisa kanggo campuran sambel kang diarani sambel oncom
Sambel oncom racaké dinggo kanggo isi comro panganan khas Pasundan
Saliyané iku Oncom uga bisa kanggo bahan campuran laksa lan panganan liyané
= Cathetan suku =
Rafael Nadal Rafael "Rafa" Nadal Parera (IPA: [rafa'el na'ðal]) (#ALIH) iku petènis profésional asal Spanyol
Sawisé nggayuh peringkat kaloro donya sajeroning 158 minggu, ing tanggal 18 Agustus 2008 Rafa dadi petènis peringkat siji donya nggantèkaké Roger Federer
Peringkat mau tahan nganti 6 Juli 2009 nalika Federer njuwarani Wimbledon lan bali dadi petènis nomer siji donya
Nadal minangka juwara Grand Slam kaping sepuluh, wis menangaké gelar tunggal putra Perancis Open (2005-2008) kaping papat kanthi maturut-turut
Sawisé myithak rékor 31 kamenangan maturut-turut ing Perancis Open, Nadal kalah kanggo sing sepisanan ing turnamen mau ing tetandhingan babak kapapat nglawan Robin Soderling ing taun 2009
Rafa ngraih gelar Wimbledon ing taun 2008 lan 2010
Ing taun 2008 ngalahaké Federer sawisé kalah ing taun 2006 lan 2007 saka Federer, déné taun 2010 kanthi ngalahaké Tomáš Berdych
Kategori:Wong urip Kategori:Petènis Spanyol
Andrea Dovizioso Andrea Dovizioso (#ALIH) ya iku pambalap ing MotoGP asal saka Italia
Uga Andrean kalebu sajeroning tim Repsol Honda lan dadi juwara donya ing kelas 125cc ing taun 2004
Ing taun 2002 panjenengané gabung menyang Team Scot Honda ing kelas 125cc uga ngasilaké finis ing urutan 16
Asil kang paling apik ing taun mau ya iku kacathet lumebu finis ing urutan sanga ing Le Mans lan Donington
Déné saiki Dovizioso wis dadi pembalap ing kelas utama MotoGP, sepisan dhèwèké gabung ana tim Repsol Honda, nanging mung bisa gayuh podhium siji sepisan, ya iku ing seri balapan Inggris.
Jorge Lorenzo Jorge Lorenzo Guerrero (#ALIH), pambalap MotoGP asal Spanyol kang kalebu sajeroning tim Fiat Yamaha
Dheewke dadi salah sijiné jawara donya kelas 250cc ing taun 2006 lan 2007
Tanggal 10 Oktober 2010, Jorge Lorenzo kalebu ing jawara donya MotoGP kang kapisanan kanthi nomer urut telu kalebu garis "finish" ing GP Malaysia.Jorge Lorenzo Guerrero ing mangsa iki ing kelas MotoGP, Yamaha Factory Team.
Nicky Hayden Nicky Hayden (dhuwèni jeneng asli Nicholas Patrick Hayden; #ALIH) iku siji pambalap MotoGP warga negara Amérika Sarékat
Ing taun 2018 nalika Hayden nembe pit-pitan ana Itali ora sengaja dhèwèké ketabrak mobil kang nembé lumaku banter
Hayden kober digawa menyang rumah sakit nanging nyawané ora bisa ketulungan satemah nemahi matiné.
Marco Simoncèlli Marco Simoncelli (#ALIH) inggih punika salah satunggalipun pembalap MotoGP ingkang asalipun saking Italia
Panjenenganipun misuwur minangka pembalap ingkang garang
Karieripun dipunwiwiti ing balapan "Italian Minimoto Championship"
Nalika samanten, Simoncelli yuswanipun taksih enem sanget inggih punika nembé 9 taun
Taun dhateng 2001 panjenenganipun pindhah dhateng balapan "European 125 cc" lan pikantuk gelar juwara ing taun 2002
Taun 2002 panjenenganipun miwiti karieripun ing balapan "Grand prix"
Ngantos tigang taun dangunipun panjenenganipun ndhèrèk ing kelas GP125cc, nanging Simoncelli namung saged pikantuk posisi kaping gangsal nalika taun 2005
Sukses menang ngantos kaping tiga cacahipun lan minggah podium ngantos ping pitu saking 50 balapan
Taun 2006 ing kelas GP250cc, panjenganipun dados satunggalipun pembalap tim Gilera ingkang saged nedahaken asil ingkang saé piyambak ing balapan punika
Inggih punika dados juwara donya ing taun 2008 kanthi 280 poin
Simoncelli menangaken 22 podium saking 22 podium saking 64 seri ingkang dipundherekaken
Nanging ing taun 2009, Simoncelli boten sukses kados wekdal saderengipun, ngantos pungkasanipun nalika taun 2009 Simoncelli namung pikantuk urutan kaping tiga klasemen
Asil punika ingkang saged narik kawigaten tim Honda Gresini ingkang salajengipun ngrekrut Simoncelli minangka pembalapipun ing taun 2010
Éman sanget karier Simoncelli purna ing taun 2011 ing balapan MotoGP Malaysia 2011 ing Sirkuit Internasional Sepang, Kuala Lumpur nalika tanggal 23 Oktober 2011
Panjenenganipun tilar donya amargi nandhang kacilakan kaliyan Colin Edwards nalika panjenenganipun ing posisi kaping sekawan nalika puteran kaping kalih
Simoncelli dhawah nalika taksih mbelok ing tikungan kaping sawelas Sirkuit Sepang lan ketabrak motor Edwards
Simoncelli dipunpawartosaken tilar donya tabuh 16.56 wekdal Malaysia
Panjenenganipun tilar donya amargi tatu ingkang serius.
Ben Spies " Ben Spies (#ALIH) ya iku pembalap sepeda motor kang misuwur lan ahli saka Amérikah Sarékat
Ben uga mèlu kajuwaraan donya WSBK ing mangsa 2009 sajeroning tim Yamaha Italia Racing Team
Wiwit mangsa 2010 panjenengané boyong ing lelomban MotoGP kanthi gabung sajeroning tim Yamaha Tech 3 ngantekake panggonané James Toseland.
Karel Abraham Karel Abraham ya iku pembalap motoGP saka nagara Ceska (Céko).Karel Abraham (#ALIH).Panjenengaé duwé kaprigelan ana ing Moto2 World Championship ing taun 2010
Abraham uga tim Cardion AB minangka munggah kelas déning MotoGP numpaki motor Ducati.
Abraham ngerebut podium ka-3 ing tenthandingan Twin Ring Motegi uga panjenengané dadi juwara seri panutupan Moto2 kanthi posisi kapisanan ing seri Valencian Grand Prix.
Colin Edwards Colin Edwards (#ALIH) punika salah satunggalipun pambalap MotoGP asal Amérika Sarékat
Salebetipun pindhah dhumateng MotoGP, pambalap ingkang gadhah sesebutan “Texas Tornado” punika saged mandhap wonten ing kajawaran WSBK ugi kasil dados jawara donya WSBK ing taun 2000 lan 2002
Ing taun 2003 panjenenganipun boyongan ing MotoGP gegabungan kaliyan tim "Alice Aprilia Racing" sesarengan kaliyan pambalap Jepang ugi gadhah dhebut mantan pambalap ing World Superbike, Noriyuki Haga
Minangka numpaki motor Aprilia RS 3 ingkang wonten ing urutan 13 kanthi poin 62 ing pungkasan mangsa bebalapan
Ing taun salajengipun panjenenganipun boyong ing kubu Honda gabung sesarengan kaliyan tim Telefonica Movistar Honda Gresini, dados rerèncang satunggal tim kaliyan Sete Gibernau.
Toni Elias Toni Elias Justicia (#ALIH), ya iku pembalap motor GP saka Spanyol
Toni Elias Justicia ya iku anak saka pembalap Motocross Spanyol sing uga nduwèni jeneng Toni Elias
Dhebut anyar balap Grandprix motor ing taun 1999 ing kelas 125cc GP Spanyol
Ing taun 2001 dhèwèké ana ing posisi 3 klasemèn pungkasan GP 125cc
Taun 2002 dhèwèké pindhah menyang kelas 250cc karo tim anyaré tim Telefonica Movistar Repsol YPF Aprilia
Mangsa 2003 bareng timé ana ing posisi katelu
Ing taun 2004 bareng tim Fortuna Honda, dhèwèké nglumpukaké 199 poin lan ana ing peringkat kapapat
Ing taun 2005 dhèwèké pindhah menyang kelas MotoGP lan gabung karo tim Fortuna Yamaha
Ing taun 2006 Toni Elias ora nganggo mesin Yamaha, ananaging nyemplak Honda RC11v karo partner Marco Melandri (macio)
Prèstasiné uga ala ing mangsa perdhanané, malahan bos Tim Fortuna Honda ngultimatum supaya dhèwèké cepet bisa ngèntukaké podhium yèn ora bisa, Fortuna Honda ora segan ndhépak saka timé
Nganti tekan kedadéyan sing paling dramatis ing sèri 16 Estoril, Portugal, Toni Elias numpaki kendharaané kaya wong kasétanan lan bisa ngalahaké Valentino Rossi
Dhèwèké bisa ngèntukaké podhium pisanané
Bos Fortuna Honda bisa nampa dhèwèké manèh ing taun 2007 ing tim sing padha karo partner sing padha nduwèni tajuk tim HANNSpree honda
Ing mangsa 2007 Toni Elias saya diwedèni amarga cara mbalapé sing ugal-ugalan
Ing taun 2010 Toni didhépak saka motoGP lan karir ing kelas ngisoré, ya iku Moto2 (kelas sing dianggo nggantèni grandprix 250cc 2 tak) gabung karo Tim Gresini
Nanging ing taun 2011 dhèwèké pindhah menyang kelas MotoGP amarga bisa njuwarai ing kelas Moto2 ing taun 2010.
Loris Capirossi Loris Capirossi (#ALIH) ya iku pambalap motoGP saka Italia
Dhèwèké jawara donya GP 125cc kaping loro ya iku taun 1990 lan 1991, uga dadi juwara donya GP 250cc ing taun 1998
Mangsa taun 2000 dhèwèké miwiti balapan GP 500cc kanthi gabung karo Alex Barros minangka Tim Emerson Honda Pons kang dipandhégani déning Sito Pons
Pambalap kang duwé nomer start 65 iki bisa ana ing urutan 7 klasemèn pungkasan ing taun 2000
Wiwit taun 2001 Loris lan Barros isih gabung saktim kanthi sponsor tim West, tim kang ganti jeneng dadi West Honda Pons kang bisa nggawa Loris ing mangsa balapan taun 2001 kasil ing urutan klasemèn pungkasan
Semana uga Loris Capirossi ing mangsa balapan MotoGP 2002, dhèwèké uga isih ning tim West Honda Pons.
Álvaro Bautista Álvaro Bautista (lair 21 November 1984) ya iku salah sijiné pambalap MotoGP saka Spanyol
Panjenengané uga dadi jawara klas 125cc ing mangsa taun 2006
Sajeroning taun 2007, panjenengané munggah klas lan kalebu ing klas 250cc, asil balapan kang paling apik ya iku ing wayah ngrebut urutan runner-up ing taun 2008
Taun 2010, panjenengané gabung sajeroning tim Suzuki
Samangsa 2 mangsa balapan ing Suzuki, asil kang paling apik ya iku ana ing urutan ka-13
Ing taun 2012, panjenengané gabung déning tim Honda Gresini nggantékake Hiroshi Aoyama kang boyong ana ing balapan Superbike uga Marco Simoncelli kang tilar donya amarga kacilakan ing sirkut Sepang Malaysia..
Gandhéwa Gandhéwa utawa gendhéwa yaiku wilahan kayu utawa pring mawa sendheng dianggo nglepasake panah/jemparing, nganggo kakuwatan elastisitas saka gandhéwa iku dhéwé
Lumrahé piranti iki digunakaké kanggo bebedhag lan ana ing jaman biyèn uga dipigunakaké kanggo perang
Saliyané iku piranti iki uga minangka sarana ulah raga panahan
Desain ssaka panah kadayan déning kabudayan lan jaman nalika abrak iku digawé
Desain panah kang paling umum kang digunakaké déning bangsa bangsa ana ing jaman dhisik yaiku kayu (racaké digunakaké déning Bangsa Inggris Kuna) lan kombinasi kayu-balung (racaké digunakaké déning Bangsa Asia Kuna)
Ing jaman saiki bahan kanggo gawé gandhéwa yaiku modifikasi saka bahan plastik, karbon, material sintetik utawa bahan campuran
Wong kang nganggo panah dijenengi pemanah
Lumrahé gandhéwa ana pérangan-pérangan kang dijenengi "limb" yaiku kang mlengkung, kanthi tali sendheng kang ditalèkaké ana ing pucuke
Nalika tali sendheng ditarik mburi, "limb" banjur mlengkung, ngubah ènergi gerak tarikan saka tali busur dadi ènergi potensial pegas
Gandhéwa modern ("recurve") duwé pérangan siji manèh yaiku "riser" kang fungsine kanggo cekelan lan panggon kanggo "limb" utawa pérangan-pérangan liya kaya "stabilizer" lan visir.
Rokèt Rokèt ya iku wahana njaba akasa, utawa pluru kendhali, utawa kendharaan mabur kang nganggo dorongan karo réaksi rokèt marang metuné kanthi rikat bahan fluida saka mesin rokèt
Aksi saka ruwang bakar lan nozle pangembang, iku njalari gas mili kanthi kacepetan hipersonik saéngga nimbulaké dorongan réaktif kang gedhé kanggo rokèt (padha karo réaksi walesan kang ana ing Hukum Pagerakan Newton ka 3)
Dhéfinisi rokèt racaké ngarah marang ndhas mesin rokèt
Rokèt, kanggo urusan militèr lan rékréasi wiwit ana ing abad kaping-13 masehi
Panggunaan rokèt kanthi intènsif kanggo urusan militèr, indhustri lan èlmu pangetauan diwiwiti abad kaping-20, ya iku tèknologi parokètan bisa ngeteraké manungsa menyang Era ruwang akasa, kalebu uga ngeteraké manungsa kanggo ngidakaké sikil ana ing rembulan
Rokèt bisa uga minangka kembang api, gegaman, kursi panylamet, kendharaan paluncur kanggo satelit gawéan, kendharaan njaba akasa, lan èksplorasi menyang planit liyané
Rokèt kurang èfisièn yèn alon, nanging rokèt bisa mènèhi akselerasi ngédab-édabi lan bisa nganti kacepetan dhuwur kanthi èfisiènsi kang bisa ditampa
Rokèt kimia nyimpen ènèrginé ana wujud kang gampang kanggo diculké lan bisa mbebayani, nanging désain, tès, gawé lan panggunan kang ngati-ati bisa nyilikaké resiko
Ukuran rokèt saka modhèl cilik bisa dituku wujud kembang api, utawa rokèt hobi, nganti tekan kang ukurané gedhé Saturn V kang minangka program Apollo
Penggunaan kanggo njaba akasa
Kanggo panjlajahan akasa njaba kang ora ana udara mula rokèt mau kudu nggawa dhéwé bahan bakar lan oksigèn kanggo ngasilaké daya surung kang dibutuhaké
Ana ing istilah militèr, rokèt ngrujuk menyang gegaman panjeblug nganggo panyurung lan ora nganggo piranti pangendhali
Foton Foton yaiku partikel elementer ana ing fenomena elektromagnetik
Biasane foton dianggep sing ngawa radiasi elektromagnetik, kaya cahya, gelombang radio, lan Sinar-X
Foton béda karo partikel elementer liyané kaya elektron lan quark, amarga foton ora duwé bobot lan ana ing ruang vakum foton bisa obah karo kecepatan cahya, "c"
Foton duwé sipat gelombang lan partikel ("dualisme gelombang-partikel")
Ana ing ngèlmu fisika, Foton (saka basa Yunani φως, ykang tegesé "cahya") yaiku kuantum saka medan elektromagnetik lan salah siji partikel dhasar kang disinauni ing elektrodinamika kuantum (QED, Inggris: "Quantum Electrodynamics") pérangan tuwa dhéwé saka Model Standar fisika partikel
Awujud gelombang, siji foton tunggal nyebar ana ing kabèh ruang lan nuduhake fenomena gelombang kaya pembiasan lensa lan interferensi destruktif nalika gelombang dipantulake lan musnahake siji karo sijiné Dadi partikel, foton mung bisa interaksi karo materi mindahke ènergi sakjumlah: formula_1, tegesé yaiku formula_2 yaiku konstanta Planck, formula_3 yaiku laju cahya, lan formula_4 yaiku dawa gelombange
Saliyané ènergi partikel foton uga nggawa momentum lan duwé polarisasi
Foton matuhi hukum mekanika kuantum, kang tegesé yaiku besaran-besaran saka foton sok ora bisa diukur kanthi pas
Biasane besaran-besaran sak foton dijabarake dadi probabilitas ngukur polarisasi, posisi, utawa momentum
Tuladhané yaiku foton kang bisa ngeksitasi salah siji molekul, sok ora bisa ngramalake sadurungé, molekul endi kang arep kena reksitasi.
Momèntum Sajeroning èlmu fisika, momèntum iku "besaran" sing magepokan karo kacepetan lan massa siji barang
Momèntum sajeroning mékanika klasik
Ing mékanika klasik, momèntum (dilambangaké P) didhéfinisi minangka asil ping-pingan antarané massa karo kacepatan, saéngga ngasilaké vektor
Momèntum siji barang (P) sing duwé massa "m" lan obah kanthi kacepetan v didhéfinisi minangka :: formula_1 Massa wujud besaran skalar, déné kacepetan wujud besaran vektor
Asil ping-pingan antara besaran skalar karo besaran vektor bakal ngasilaké besaran vektor
Dadi, momèntum iku wujud besaran vektor
Padha karo ènèrgi, sajeroning kondhisi tinamtu, momèntum siji sistem bakal kekal (abadi) utawa ora owah
Kanggo njlèntrèhaké bab iki dipigunakaké konsép Pusat Massa
Umpamané yèn ana siji sistem sing dumadi saka sawatara barang kanthi massa formula_2 obah kanthi kacepetan saben barang formula_3, mula kacepetan pusat massa sistem mau ya iku: formula_4 Lan yèn sistem mau obah kanthi dicepetaké kanthi "percepatan" saben barang formula_5, mula "percepatan" pusat massa sistem mau ya iku : formula_6 Saiki yèn barang-barang mau diwènèhi gaya formula_7, mula saben barang mau duwé "percepatan": formula_8
saben barang mau duwé "percepatan": formula_8 Saéngg "percepatan" pusat massa sistem bisa dinyatakaké minangka: formula_9 Notasi formula_10 minangka notasi sing nyatakaké résultan gaya sing ana ing sistem mau
Yèn résultan gaya sing ana ing sistem ajiné nul (formula_11), mula sistem mau ora dicepetaké (formula_12)
Yèn sistem ora dicepetaké, tegesé sistem mau kacepetan pusat massa sistem konstan (formula_13)
Dadi bisa disimpulaké yèn : formula_14 Notasi ing dhuwur minangka notasi saka hukum kakekalan momėntum
Dadi total momėntum siji sistem tansah kekal mung yèn résultan gaya sing ana ing sistem kaebut ajinė nul.
Korosi Korosi iku siji istilah ing babagan kimia kang tegesé karusakan utawa dhegradhasi logam amarga ana réaksi redoks antarané siji logam karo dat kang ana ing lingkungan saubengé kang ngasilaké senyawa-senyawa kang ora dikarepaké
Ana ing kadadéan korosi, logam ngalami oksidasi, déné oksigèn (udara) ngalami reduksi
Karat logam lumrahé ya iku awujud oksida utawa karbonat
Rumus kimia karat wesi ya iku Fe2O3.nH2O, sawijing dat padhet kang warnané coklat-abang
Korosi wujud prosès elektrokimia
Ana ing korosi wesi, péranganing wesi iku dadi anode, nalika wesi ngalami oksidasi
Fe"(s)" Fe2+"(aq)" + 2e Èlèktron kang dibébasaké ing anode mili menyang pérangan liya saka wesi kang dadi katode, nalika iku oksigèn karéduksi
O2"(g)" + 4H+"(aq)" + 4e 2H2O"(l)" utawa O2"(g)" + 2H2O"(l)" + 4e 4OH-"(aq)" Ion wesi(II) kang kadadéan ing anode kang kaoksidasi minangka ion wesi(III) kang sabanjuré minangka senyawa oksida kahidrasi, ya iku karat wesi
Ngenani pérangan ngendi saka wesi kang dadi anode lan pérangan ngendi kang dadi katode, gumantung saka faktor, tuladhané dat pareget, utawa prabédané saka rapetan logam iku
Korosi bisa uga ditegesi serangan kang ngrusak logam amarga logam ngalami réaksi kimia utawa elektrokimia karo lingkungané
Ana dhéfinisi liya kang njabaraké manawa korosi ya iku walikan saka prosès ekstraksi logam saka bijih mineralé
Tuladhané , bijih mineral logam wesi ing alam bébas ana ing wujud senyawa wesi oksida utawa wesi sulfida, sawisé prosès èkstraksi lan diolah, bakal ngasilaké wesi kang kanggo gawé baja utawané baja padhuan
Sasuwéné nganggo baja, baja bakal ngalami réaksi karo lingkungan kang bisa njalari korosi (bali manèh dadi senyawa wesi oksida).
Andhuk Andhuk ya iku salembar kain utawa kertas kang bisa nyerep cuwèran utawa banyu
Andhuk minangka ngelap utawa nggaringaké awak, tangan kang teles amarga kringet utawa banyu
Andhuk uga kanggo ngelap rambut sawisé kramas
Tembung andhuk asala saka basa Walanda ya iku saka tembung "handdoek"
Jinis andhuk miturut ukuran ambané lan fungsiné ana telu
Saliyané kanggo nggaringake awak sawisé adus, andhuk uga kena dimanfaataké kanggo bebungah utawa kado ulang taun lan ing acara nganténan
Kajaba iku andhuk uga kena kanggo bahan nggawé kerajinan tangan kaya ta tikus-tikusan, bébék-bébékan kang bakalé dibungkus kaya parsél lan diwénéhi bahan-bahan liyané kanggo rerenggan utawa assesoris
Andhuk uga digunakaké tukang cukur kanggo nutupi awaké wong kang dicukur rambuté supaya ora kena rambut kang wis di kethok
Andhuk uga kena kanggo ngelap kringet nalika ulah raga
Lumrahé andhuk dicénthélaké ing gulu nalika lagi lumaku-lumaku utawa lumayu-lumayu ing wayah ésuk utawa soré
Sawi Sawi (Carakan: ꦱꦮꦶ) yaiku sayuran kang kalebu marga Brassica
Godhong lan kemban wi digunakaké dadi bahan pangan yaiku dadi sayuran
Sawi dipangan nalika isih seger
Kena uga diolah utawa dimasak
Sawi iku kalebu spésies "Brassica" kang padha siji lan sijiné
Ing Indonésia istilah sawi lumrahé nyebutaké sawi ijo yaiku "Brassica rapa" saka kelompok "parachinensis"
Sawi ijo nduwéni jeneng liya yaiku sawi bakso, "caisim", utawa "caisin"
Sawi ijo uga nduwéni khasiat kanggo nyegah kanker
Saliyané sawi ijo ana uga jinis sawi liyané kaya ta sawi putih
Sawi putih kalebu kalompok pekinensis utawa petsai
Sawi putih lumrahé digawé sop utawa diolah dadi asinan
Ana uga sawi sayur kang rada mirib karo sawi ijo
Jinis liyané yaiku Kailan utawa "Brassica oleraceae" saka kelompok alboglabra
Sawi jinis iki yaiku sayuran godhong kang nduwéni godhong kang kandel
Sawi jinis iki cocog kanggo dadi bahan campuran mi goréng
Ana uga kang diarani sawi sendok utawa pakcoy utawa bok choy
Sawi jinis iki kalebu sawi kang wiwit dingertèni ing Indonésia
Sawi cocog ditandur ing tlatah kang nduwéni suhu antarané 23-35oC lan lembap kang dhuwur
Sawi ora bisa urip ing panggoan kang akèh udan, awit udan bisa ngurak godhong sawi lan nggawé èlèk kualitas sawi
Nggunakaké omah kanggo njaga sawi saka udan utawa struktur kang jaring-jaring bisa kanggo ngurangi èfèk udan ing wit sawi
Yèn nandur sawi, lemah kang dikanggoake nandur kudu dipacul nganti 15-20 cm
Banjur wates kang ukuran ambané 1,2 mèter, dawané 7,5 mèter lan dhuwuré 20-30 cm.
Kapur Kapur ya iku barang kang rupané putih kang duwèni tekstur alus lan digawé saka watu sedimén
Kapur bisa maujud watu kang kasusun saka mineral kalsium
Lumrahé kapur relatif kawujud ing pérangan njero sagara kanthi kaanan watu-watu kang ngandhut lempengan kalsium plates "(coccoliths)" kang kawujud déning mikroorganisme "coccolithophores"
Kapur lumrahé uga tinemu ing batu api lan "chert" kang ana ing kapur
Watu kapur utawa kang diarani watu gamping kawujud saka pirang-pirang cara
Cara organik, cara mekanik, lan cara kimia
Watu kapur kang ana ing alam akèh-akéhé kawujud saka cara organik
Watu kapur jinis iki kawujud saka thothok utawa omah kerang lan bekicot, foraminifera utawa ganggang kang ngendhap
Kajaba iku uga kawujud saka kéwan-kéwan koral utawa kerang
Watu kapur rupané ana sing putih susu, klawu enom, klawu tuwa, coklat nganti ireng
Werna iki gumantung saka mineral kang nyusun watu kapur
Mineral karbonat kang lumrahé tinemu ing gamping ya iku aragonit (CaCO3)
Mineral iki kalebu mineral metastable
Diarani mineral metastable awit ing wektu kang tinamtu bisa malih dadi kalsit (CaCO3)
Mineral liyané kang lumrahé tinemu ing watu kapur utawa dolomit ya iku Siderit (FeCO3), ankarerit (Ca2MgFe(CO3)4), lan magnesit (MgCO3)
Nanging mineral iki tinemu kanthi jumlah mung sithik
Kapur gunané bisa kanggo bahan yasan, indhustri karét, indhustri ban, dluwang, kanggo nggawé kapur tulis kang kena kanggo nulis ing papan tulis kang wernané ireng, lan liya-liyané
Indonésia kalebu nagara kang lemahé ngandhut kapur kang cacahé akèh lan sumebar ing meh kabéh pulo-pulo ing Indonésia
Nanging akèh-akéhé cadhanagn watu kapur ing nagara Indonésia manggon ing Sumatra Barat.
Mangsi Mangsi ya iku bahan kang duwé warna kaya ta abang, ireng, biru
Mangsi duwé pigmèn warna kanggo nulis utawa mènèhi warna ing deluwang
Mangsi lumrahé kanggo ngisi pulpèn utawa spidol kang kena kanggo nulis utawa nggambar
Mangsi kalebu média kang komplèks, wujud pelarut, pigmen, celupan, resin, oli, sollubilizer kang wujud senyawa kang mbentuk ion-ion polimer polar kanthi resin kang tahan banyu, surfaktan ya iku unsur teles kang mudhunaké tekanan lumah saka cuwèran saéngga gampang nyebar, surfaktan uga mudhunaké tekanan lumah ing rong cuwèran, materi-materi partikuler, pemijar lan material-material liyané